મુખ્યમંત્રીએ વંથલી ગુરૂકુળ પટાંગણમાં હજારો હરિભક્તોને સંબોધતા જણાવ્યું હતું કે, રાજ્યની વર્તમાન સરકાર ગરીબો અને ખેડુતોને સમર્પિત છે. રાજ્યમાં સુખ, શાંતિ અને અહિંસા પરમો ધર્મ સ્થાપિત થાય તે દિશામાં રોજે રોજ વર્તમાન સરકાર નિર્ણયો લઇ રહી છે. આગામી અઠવાડીયામાં ગૌવંશ-ગૌહત્યાનો કાયદો રજૂ કરાશે. રાજ્યમાં આ ગુનાઓમાં કડક સજા થાય તે માટે બીલ રજૂ થશે તેમ પણ મુખ્યમંત્રીએ કહ્યું હતું.